Ačuarai

Ačuarai arba šiviarai – indėnų tauta, gyvenanti Amazonijoje, rytų Ekvadore bei šiaurės Peru. Kalba chivaroanų kalbų grupės ačuarų kalba.

Seniau, kaip ir giminingi šuarai, praktikavo priešų galvų džiovinimą. Paplitusi poliginija. Gyvena upių, ežerų pakrantėse. Verčiasi medžiokle (su pučiamaisiais ginklais), rankioja valgomuosius augalus. Prie namų įrengia daržus, kur augina daugiausia manijokus.

Tikėjimas animistinis, su dvasiomis bendrauja šamanai.


Kategorija:Ekvadoro indėnai
Kategorija:Peru indėnai
Kategorija:Amazonijos indėnai
Kategorija:Chibarai